CELEX: 32021R1692
Language: hu
Date: 2021-09-21 00:00:00
Title: A Bizottság (EU) 2021/1692 végrehajtási rendelete (2021. szeptember 21.) az (EU) 2021/404 végrehajtási rendelet V., XIV. és XV. mellékletének a baromfi, a baromfi szaporítóanyagai, valamint a baromfi és szárnyas vadak friss húsa és a baromfiból és szárnyas vadakból származó húskészítmények szállítmányainak az Unióba történő beléptetésére engedéllyel rendelkező harmadik országok jegyzékében a Botswanára vonatkozó bejegyzések tekintetében történő módosításáról (EGT-vonatkozású szöveg)

2021.9.22.   
               
               
                  HU
               
               
                  Az Európai Unió Hivatalos Lapja
               
               
                  L 334/9
               
            
         A BIZOTTSÁG (EU) 2021/1692 VÉGREHAJTÁSI RENDELETE
         (2021. szeptember 21.)
         az (EU) 2021/404 végrehajtási rendelet V., XIV. és XV. mellékletének a baromfi, a baromfi szaporítóanyagai, valamint a baromfi és szárnyas vadak friss húsa és a baromfiból és szárnyas vadakból származó húskészítmények szállítmányainak az Unióba történő beléptetésére engedéllyel rendelkező harmadik országok jegyzékében a Botswanára vonatkozó bejegyzések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („Állategészségügyi rendelet”) (1) és különösen annak 230 cikke (1) bekezdésére,
         mivel:
         
                     (1)
                  
                  
                     Az (EU) 2016/429 rendelet többek között megállapítja az állatok, szaporítóanyagok és állati eredetű termékek szállítmányainak az Unióba történő beléptetésére vonatkozó állategészségügyi követelményeket, és 2021. április 21-től alkalmazandó. Ezen állategészségügyi követelmények egyike az, hogy a szóban forgó szállítmányoknak az említett rendelet 230. cikkének (1) bekezdésével összhangban jegyzékbe vett valamely harmadik országból vagy területről, illetve annak körzetéből vagy kompartmentjéből kell érkezniük.
                  
               
                     (2)
                  
                  
                     Az (EU) 2020/692 felhatalmazáson alapuló bizottsági rendelet (2) a harmadik országokból vagy területekről, illetve azok körzeteiből vagy tenyésztett víziállatok esetében kompartmentjeiből származó adott állatfajok és -kategóriák, szaporítóanyagok és állati eredetű termékek szállítmányainak az Unióba történő beléptetésére vonatkozó állategészségügyi követelmények tekintetében kiegészíti az (EU) 2016/429 rendeletet. Az (EU) 2020/692 felhatalmazáson alapuló rendelet úgy rendelkezik, hogy a hatálya alá tartozó állatok, szaporítóanyagok és állati eredetű termékek szállítmányainak az Unióba történő beléptetése csak akkor engedélyezhető, ha olyan harmadik országból vagy területről, illetve annak olyan körzetéből vagy kompartmentjéből érkeznek, amelyet az említett felhatalmazáson alapuló rendeletben meghatározott állategészségügyi követelményekkel összhangban az adott állatfajok, szaporítóanyagok és állati eredetű termékek tekintetében jegyzékbe vettek.
                  
               
                     (3)
                  
                  
                     Az (EU) 2021/404 bizottsági végrehajtási rendelet (3) megállapítja azon harmadik országoknak, területeknek vagy azok azon körzeteinek, illetve kompartmentjeinek a jegyzékét, ahonnan engedélyezett az (EU) 2020/692 felhatalmazáson alapuló rendelet hatálya alá tartozó állatfajoknak és -kategóriáknak, szaporítóanyagoknak és állati eredetű termékeknek az Unióba történő beléptetése.
                  
               
                     (4)
                  
                  
                     Egészen pontosan az (EU) 2021/404 végrehajtási rendelet V., XIV. és XV. melléklete megállapítja a baromfi, a baromfi szaporítóanyagai, a baromfi és szárnyas vadak friss húsa, illetve a baromfiból és szárnyas vadakból származó húskészítmények szállítmányainak az Unióba történő beléptetésére engedéllyel rendelkező harmadik országoknak, területeknek vagy azok körzeteinek a jegyzékeit.
                  
               
                     (5)
                  
                  
                     Botswana 2021. szeptember 6-án magas patogenitású madárinfluenza kitöréséről értesítette az Állategészségügyi Világszervezetet (OIE). A betegség az adott harmadik ország Kgatleng kerületében tört ki, és a kitörést 2021. augusztus 27-én laboratóriumi elemzéssel (RT-PCR) megerősítették.
                  
               
                     (6)
                  
                  
                     A harmadik országoknak, területeknek vagy azok körzeteinek az (EU) 2021/404 végrehajtási rendelet V. és XIV. mellékletének 1. részében és XV. melléklete 1. részének A. szakaszában foglalt jegyzékei szerint Botswanából engedélyezett a baromfi, a baromfi szaporítóanyagai, valamint baromfi és szárnyas vadak friss húsa, illetve a baromfiból és szárnyas vadakból származó húskészítmények szállítmányainak az Unióba történő beléptetése. Emellett az (EU) 2021/404 végrehajtási rendelet XV. melléklete 1. részének A. szakasza jelenleg nem ír elő kockázatcsökkentő kezelést az említett harmadik országból származó laposmellű futómadarakból származó húskészítmények szállítmányainak az Unióba történő beléptetéséhez.
                  
               
                     (7)
                  
                  
                     Mivel fennáll annak a kockázata, hogy a baromfi, baromfi szaporítóanyagai, baromfi és szárnyas vadak friss húsa, illetve baromfiból és szárnyas vadakból származó húskészítmények Botswanából származó szállítmányaival a magas patogenitású madárinfluenza bekerül az Unióba, és mivel nincsenek olyan garanciák, amelyek lehetővé tennék az említett harmadik ország régiókba sorolását, az ilyen szállítmányok Unióba való beléptetése a továbbiakban nem engedélyezhető. Emellett az Unióba történő beléptetéséhez az (EU) 2020/692 rendelet XXVI. melléklete szerinti D kockázatcsökkentő kezelésnek kell alávetni az említett harmadik országból származó laposmellű futómadarakból származó húskészítmények szállítmányait.
                  
               
                     (8)
                  
                  
                     Az (EU) 2021/404 végrehajtási rendelet V. és XIV. mellékletének 1. részében található táblázatokban, valamint az ugyanezen rendelet XV. melléklete 1. részének A. szakaszában található táblázatban szereplő, a harmadik országok, területek vagy azok körzetei jegyzékében szereplő, Botswanára vonatkozó bejegyzéseket ezért az adott harmadik ország jelenlegi járványügyi helyzetének figyelembevétele érdekében módosítani kell.
                  
               
                     (9)
                  
                  
                     Az (EU) 2021/404 végrehajtási rendelet V., XIV. és XV. mellékletét ezért ennek megfelelően módosítani kell.
                  
               
                     (10)
                  
                  
                     A Botswanában jelenleg uralkodó, a magas patogenitású madárinfluenzával kapcsolatos járványügyi helyzetre figyelemmel az (EU) 2021/404 végrehajtási rendelet e rendelettel történő módosításainak sürgősen hatályba kell lépniük.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/404 végrehajtási rendelet V., XIV. és XV. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
         
            (3)  A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).
      
      
         
            MELLÉKLET
            Az (EU) 2021/404 végrehajtási rendelet V., XIV. és XV. melléklete a következőképpen módosul:
            
                        1.
                     
                     
                        Az V. melléklet 1. részében az Botswanára vonatkozó bejegyzés helyébe a következő szöveg lép:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    Tenyésztésre és termelésre szánt laposmellű futómadarak
                                 
                                 
                                    BPR
                                 
                                 
                                    P1
                                 
                                 
                                    C
                                 
                                 
                                    2021.8.27.
                                 
                                 
                                     
                                 
                              
                                    Laposmellű futómadarak naposcsibéi
                                 
                                 
                                    DOR
                                 
                                 
                                    P1
                                 
                                 
                                    C
                                 
                                 
                                    2021.8.27.
                                 
                                 
                                     
                                 
                              
                                    Specifikus kórokozóktól mentes tojás
                                 
                                 
                                    SPF
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Laposmellű futómadarak keltetőtojása
                                 
                                 
                                    HER
                                 
                                 
                                    P1
                                 
                                 
                                    C
                                 
                                 
                                    2021.8.27.”
                                 
                                 
                                     
                                 
                              
                  
                        2.
                     
                     
                        A XIV. melléklet 1. részében az Botswanára vonatkozó bejegyzés helyébe a következő szöveg lép:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    Laposmellű futómadarak friss húsa
                                 
                                 
                                    RAT
                                 
                                 
                                    P1
                                 
                                 
                                    C
                                 
                                 
                                    2021.8.27.”
                                 
                                 
                                     
                                 
                              
                  
                        3.
                     
                     
                        A XV. melléklet 1. részének A. szakaszában az Botswanára vonatkozó bejegyzés helyébe a következő szöveg lép:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    Nem engedélyezett
                                 
                                 
                                    D
                                 
                                 
                                    Nem engedélyezett
                                 
                                 
                                    
                                       MPST”